text: IC4-tog havde fejl på dag 2
  13 juli 2012 kl. 13.33
  Jomfruturen fra Esbjerg til Århus onsdag forløb uden problemer. Men allerede torsdag brød den skrøbelige IC4-mekanik under, skriver Ingeniøren.
  Passagerer fra Esbjerg oplyser til Ingeniøren, at DSB først udsatte og senere aflyste den planmæssige afgang fra Esbjerg torsdag kl. 17.02. 
  Over højttaleren blev passagererne informeret om, at toget ville være forsinket på grund af tekniske problemer, som togpersonalet arbejdede på at løse. 
  Efter 20 minutters venten blev afgangen aflyst. Passagererne blev henvist til næste planmæssige afgang - kl. 18.02.
  
  Skærm frøs
  Ifølge DSB skyldtes problemerne, at billedet på lokomotivførerens fejlmeldedisplay i førerrummet var frosset. Efter nogen tids fejlsøgning konstaterede DSB, at det kunne klares med en genstart af systemet, der føder fejlmeldedisplayet. 
  Ifølge DSB returnerede IC4-toget til Aarhus senere på aftenen - uden problemer. 
  IC4-tognebne blev taget ud af drift i november efter flere tilfælde af bremsesvigt. Bl.a. ved Vojens. 
  En lang række prøvekørsler siden nytår - bl.a. på strækningen ved Vojens - har ikke afsløret fejl i bremsesystemet. Derfor fik DSB i forrige uge grønt signal for at lave de skandale-ombruste tog køre med passagerer igen. Og første afgang var altså fra Esbjerg onsdag ved middagstid.
  